R O M Â N I A

JUDEŢUL NEAMŢ

CONSILIUL LOCAL MOLDOVENI

HOTĂRÂRE

Nr. 38 din data de 30.05.2017

privind aprobarea achiziționării serviciilor juridice de asistență și reprezentare a Primăriei comunei Moldoveni, a Consiliului local și a primarului comunei Moldoveni în fața instanțelor de judecată

CONSILIUL LOCAL AL COMUNEI MOLDOVENI, JUDEŢUL NEAMŢ

Având în vedere:

* Prevederile art. I, alin. (2) din OUG nr. 26/2012, privind unele măsuri de reducere a cheltuielilor publice și întărirea disciplinei financiare și de modificare și completare a unor acte normative;
* Prevederile art. 19 din OUG nr. 34/2006 privind atribuirea contractelor de achiziții publice, a contractelor de concesiune de servicii, cu modificările și completările ulterioare;
* Prevederile art. 21 alin. (3) coroborat cu art. 62 alin. (1) și cele ale art. 36 alin. (9) din Legea administrației publice locale nr. 215/2001, republicată, cu modificările și completările ulterioare;

Luând act de :

* Referatul de aprobare al primarului comunei Moldoveni, în calitatea sa de inițiator;
* Rapoartele celor 3 Comisii de specialitate;

În temeiul art.45 alin. (1) din Legea nr.215/2001 privind administraţia publică locală,republicată ,cu modificările şi completările ulterioare,

**HOTĂRĂȘTE:**

Art.1. (1) Se aprobă achiziționarea de servicii juridice de asistență și reprezentare în fața instanțelor de judecată, prin încheierea unui contract de servicii juridice cu un avocat/societate de avocatură din Baroul Neamț, în vederea întocmirii acțiunilor în instanță pentru obiectivul dosarului nr. 954/291/2017 – acțiune în constatate NULITATE OBSOLUTĂ HOTĂRÂRE, înaintat de către Stațiunea de Cercetare Dezvoltare Agricolă Secuieni – Neamț.

(2)Contractul de prestări de servicii juridice de asistență și reprezentare în fața instanțelor de judecată, va fi încheiat pentru toate etapele procesuale ale acțiunilor ce vor fi întocmite și depuse la instanțele de judecată competente, având ca obiect dosarul de art. 1.

Art. 2. Cu punerea în aplicare a prevederilor prezentei hotărâri, precum și cu încheierea și semnarea contractului de prestări servicii juridice de asistență și reprezentare în fața instanțelor de judecată, se mandatează Primarul comunei Moldoveni.

Art.3.-Prezenta hotărâre va fi comunicată, prin grija secretarului comunei, autorităţilor şi persoanelor interesate, care va asigura şi publicitatea acesteia.

PREŞEDINTE ŞEDINŢĂ,

CONSILIER, CONTRASEMNEAZĂ,

Adrian Marcel HAVRICI SECRETARUL COMUNEI

Marcela Gabriela CEPREAGĂ